Informasjon om verneutstyr og arbeidstøy for elever som skal gå Teknikk og industriell produksjon

Velkommen som elev på Teknikk og industriell produksjon.

**Skolen kjøper inn verneutstyr til elevene når de starter på vg1.** Elevene får utstyret, og det skal brukes på vg1 og vg2. Denne pakken inneholder vernesko, vernehansker, vernebrille og hørselsvern

Det forventes vanlig slitasje på verneutstyret. Eleven må erstatte utstyret dersom han/ hun roter det bort eller på andre måter ødelegger det.

Elevene vil ved oppstart få en oversikt over hvilket arbeidstøy som kreves på verkstedet. Skolen vil forhandle fram en god innkjøpspris hos bedrift i Namsos.

* Bukse godkjent til bruk på verksted.
* Jakke godkjent til bruk på verksted.
* Collegegenser

Elevene får utstyrsstipend, dette kan de søke om umiddelbart når de har sagt ja til skoleplassen. Dette gjøres på: <https://www.lanekassen.no/Stipend-og-lan/soknader/soknad-om-stotte-til-utdanning-i-norge1/videregaende-opplaring/>

**Utstyrsstipendet 2020-21 er Kr 2591,-.**

**Dersom eleven benytter seg av innkjøp av PC gjennom skolen, skal 1071,- brukes til nedbetaling av denne (og 1071,- de neste 2 årene). Dette vil si at det er igjen kr 1520,- dette er nok til innkjøp av bukse, jakke og genser (blir fakturert elev etter skolestart).**

# BRUK AV ARBEIDSTØY OG VERNEUTSTYR

Eleven vil i starten av skoleåret få en grundig opplæring i bruk av klær og annet verneutstyr på verkstedet. Det forventes at eleven stiller med riktig utstyr på verkstedet. Elever som ikke bruker pålagte klær / verneutstyr på verkstedet vil bli bortvist fra verkstedet.

# VASK OG VEDLIKEHOLD AV UTSTYR

Det forventes at arbeidsklærne er rene og etter forskriftene når elevene møter på verkstedet. Når arbeidsklærne har behov for vask må eleven ta med klærne hjem og vaske dem.

I tillegg vil vi at alle tar med seg klærne hjem til vask til følgende tidspunkter:

* Høstferie
* Juleferie
* Påskeferie
* Før eksamen (vg2)

Elevene er selv ansvarlige for personlig verneutstyr, arbeidsklær og verktøy.  Blir noe skadet eller kommer bort, må eleven erstatte dette snarest.

Vi ser fram til å treffe ved skolestart😊